पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर । शुक्रवार को जलूद में बिजली फाल्ट होने के कारण नर्मदा दूसरे और तीसरे चरण का सप्लाय ठप हो गया। शनिवार को आधे से ज्यादा शहर में टंकियों से जलप्रदाय नहीं होगा। डायरेक्ट सप्लाय वाले इलाकों में दोपहर बाद पानी मिल सकता है।
तेज हवा और आंधी के कारण नर्मदा प्रोजेक्ट की लाइन में फाल्ट हुआ और कई जगह तार टूट गए। इंदौर से मौके पर पहुंचे अफसरों ने लाइन दुरुस्त करवाई। देर रात तक पंप चालू करवाने के लिए मशक्कत होती रही। नर्मदा प्रोजेक्ट के कार्यपालन यंत्री धर्मेंद्र वर्मा के मुताबिक करीब 20 टंकियों से जल वितरण व्यवस्था प्रभावित होगी। रविवार सुबह तक सप्लाय सामान्य हो जाएगी।
इन टंकियों से नहीं होगा सप्लाय
सुभाष चौक, सदर बाजार, मल्हाराश्रम, संगमनगर, 15वीं बटालियन, लोकमान्यनगर, भक्त प्रहलाद नगर, अन्नपूर्णा, राजमोहल्ला, पागनीसपागा, उर्दू स्कूल, स्कीम-54 व 74, सुखलिया, कृषि नगर और मालवीय नगर टंकी से जुड़े तमाम इलाकों में सप्लाय नहीं हो सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn